CELEX: 62018TN0539
Language: et
Date: 2018-09-15 00:00:00
Title: Kohtuasi T-539/18: 15. septembril 2018 esitatud hagi – Ayuntamiento de Quart de Poblet versus komisjon

26.11.2018   
            
            
               ET
            
            
               Euroopa Liidu Teataja
            
            
               C 427/82
            
         
      15. septembril 2018 esitatud hagi – Ayuntamiento de Quart de Poblet versus komisjon
      (Kohtuasi T-539/18)
      (2018/C 427/109)
      Kohtumenetluse keel: hispaania
      
         Pooled
      
      
         Hageja: Ayuntamiento de Quart de Poblet (Quart de Poblet, Hispaania) (esindajad: advokaadid B. Sanchis Piqueras, J. Rodríguez Pellitero)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tunnistada hagi vastuvõetavaks ja põhjendatuks;
               
            tuvastada, et:
      
                  —
               
               
                  hageja on nõuetekohaselt täitnud talle lepingutest tulenevad kohustused;
               
            
                  —
               
               
                  hagejal on sellest tulenevalt õigus lepingujärgsele rahastamisele;
               
            
                  —
               
               
                  komisjoni nõue maksta tagasi teatavad projektide DIEGO ja SEED alusel tasutud summad on põhjendamatu ja puudub vajadus seda menetleda.
               
            
                  —
               
               
                  tühistada võlateated või igal juhul tunnistada need õigusvastaseks;
               
            
                  —
               
               
                  kohustada komisjoni maksma hagejale tagasi hagejalt sisse nõutud ja hageja tasutud summad;
               
            
                  —
               
               
                  teise võimalusena, tuvastada, et summad, mida komisjon tagasi nõuab, on abikõlbulikud ulatuses, mida Üldkohus peab sobivaks;
               
            
                  —
               
               
                  igal juhul mõista kohtukulud välja Euroopa Komisjonilt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et Euroopa Komisjon liigitas kulud valesti.
                  
                              —
                           
                           
                              Hageja väidab, et Euroopa Komisjon liigitas kulud lepingu sätteid rikkudes ebaõigesti otsesteks või kaudseteks ja/või abikõlbmatuteks kuludeks, tuginedes sealjuures oma audiitorite raportile, ja nõudes, et hageja maksaks tagasi projektide DIEGO ja SEED rakendamise raames saadud rahastuse.
                           
                        
            
                  2.
               
               
                  Teine väide, et Euroopa Komisjon määras kulude summa valesti.
                  
                              —
                           
                           
                              Hageja väitel on kulude summa valesti määratud, sest sealjuures ei peetud kinni asjakohastest lepingusätetest.
                           
                        
            
                  3.
               
               
                  Kolmas väide, et Euroopa Komisjon jättis lepingulised kohustustused süüliselt täitmata.
                  
                              —
                           
                           
                              Hageja väitel jättis komisjon oma lepingulised kohustused täitmata, kuna komisjon liigitas kulud valesti ja määras nende summa valesti kindlaks ning rikkumine oli jätkuv, vaatamata võistlevas menetluses esitatud väidetele ja tõenditele, mis näitavad, et komisjon tegutses halvas usus.